
PROOEMIUM. 


Quo  majoris  momenti  mutationem  ciborum  in  chylum  alimo- 
niae et  deinde  totius  organismi  sustentationi  esse  constat,  eo 
magis  est  dolendum,  quod  illam  mutationem  plane  perscru- 
tari nondum  contigit,  quamvis  illustrissimi  jam  peritissimique 
viri  isti  scrutinio  operam  dederint.  Bilem  vero  ad  chylifica- 
tionem  conferre  quis  neget?  Multae  certe  existunt  opiniones, 
quibus  qua  ratione  chylificationi  influat  declaretur  , tamen  hae 
ipsae  declarationes  tantum  dissident,  quin  invicem  sese  re- 
pellunt et  excludunt,  ut  Ariadnes  filum  in  Jioc  labyrintho 
arripere  et  firmo  gradu  subsequi  vix  ciiiquam  eveniat. 

Ex  quo  igitur  naturam  in  omnibus  suis  creationibus  gra- 
datim  et  simplicissime  procedere , et  quae  in  inferioribus  ani- 
malibus detecta  sint  etiam  ad  superiora  adhibenda  esse  in- 
tellectum est,  multa  jam  dubia  dispersa,  ignotaeque  disciplinae 
terrae  anatomia  et  physiologia  comparata  repertae  sunt*,  ne- 
que iisdem  his  scientiis  chylificationis  doctrinam  et  maxime 
hepatis  ad  illam  influentiam  fore  ut  illucescat  credere  alienum 
videtur,  dummodo  ne  anxii  vel  minutissimos  in  illis  functio- 
nibus processus  per  omnes  animalium  ordines  repetendos  cre- 


damus,  sed  naturam  variis  viis  idem  propositum  assequi  per- 
suasum habeamus.  — Quod  hanc  quidem  attinet  dissertationem 
ea,  quae  a doctissimis  viris,  ut  Cuvier,  Blain ville,  Muel- 
ler,  aliis,  inventa  ac  descripta  sunt,  composui,  nonnullas 
modo,  quas  pro  facultate  et  occasione  ipse  instituere  potui, 
observationes  adjiciens,  et  formationem  bilis,  qualis  mihi  sub 
microscopio  in  Astaco  fluviatili  et  Helice  visa  sit  fieri,  de- 
clarans. 


A 


I 

A.  DE  HEPATIS  STRUCTURA  MOLLUSCORUM. 


In  universum  Molluscorum,  quippe  quae  animalia  praecipue 
abdominalibus  insignia  sint  organis,  hepar  maxime  est  evo- 
lutum viscus.  Jam  in  Apodibus  socialibus  secundum  Carum  (1) 
organon  quoddam  cernitur,  varii  vel  incerti  coloris,  primo 
quidem  adspectu  hepati  non  plane  simile,  tamen  analogia  loci 
et  coloris  haud  multum  ab  illo  aliorum  et  majori  quidem 
ordini  adscriptorum  Molluscorum  viscere  abhorrens.  Semper 
intestini  convolutionibus  hepar  in  plures,  saepius  plane  inter 
se  separatos  lobos  dissectum  est,  qui  ventriculo  quidem  aut 
intestino  affixi,  maximam  tamen  partem  ab  iis  propriis  mem- 
branis divisi  permagnam  abdominis  partem  explent.  In  illo 
Molluscorum  genere,  quod  capite  gaudet,  hepar  nunquam 
ventriculum  omnibus  partibus  amplectitur,  quin  saepius  remo- 
tum ab  illo,  quamquam  cum  eo  conjunctum  invenitur.  Co- 
lore saepissime  hepar  praeditum  est  flavo  vel  fusco,  formam 
praebet  parenchymatosam,  ita  tamen,  ut,  si  accuratius  vi- 
deas, facile  granula  conspicias,  quae  ex  ductibus  excretoriis 


(1)  Carus  Zootomie. 

sufflata,  vesicularem  formam  prodant.  Quorum  ex  quaque 
vesicularum  (globulos  dicit  Blain  ville  (1))  radiculae  ductus 
biliferi  originem  trahunt,  quae  sensim  inter  se  conjunctae 
unum,  tres  vel  quatuor  magnos  efficiunt  canales,  qui  aut  in 
ipsum  ventriculum  aut  nonnunquam  in  intestini  initium  lati 
sese  immittunt.  Idem  auctor  in  Molluscis  plantivoris  semper 
majus  hepar  invenisse  sese  profitetur,  quam  in  carnivoris. 
Plurimum  de  hac  re  111.  Mueller  agit,  qui  in  hepate  Squil- 
larum transitum  ex  folliculis  ramosis  in  structuram  vesicularum 
racemosam,  quae  hepati  Molluscorum  plurimum  conveniat, 
apparere  dicit.  Proxime  Squillas,  pergit,  Molluscorum  illa 
accedunt,  quorum  ductus  biliferi  ex  singulis  lobulis  singuli  in 
intestinum  aperiuntur,  qualis  de  Acephalis  omnibus  multisque 
Gastropodibus  observatio  exstat. 

a)  In  Acephalis  hepar  ventriculum  undicunque  ample- 
ctitur; ubi  vero  peculiaribus  non  utitur  parietibus,  hic  irre- 
gularis est  formae,  et  in  ipsa  hepatis  textura  excavatur,  ex 
qua  bilis  foraminibus  aut  sinibus  curvatis,  qui  satis  magni 
sunt,  effunditur.  Quae  foramina  stilo  illo  crystallino,  qui 
pelluciditate  et  forma  sic  appellatus,  in  his  solis  animalculis 
usu  venit,  concludi  possunt,  ita  scilicet,  ut  ad  libitum  ani- 
malis bilis  effundi  et  retineri  possit.  Quae  Blainvillii  opi- 
nio aliis  de  hac  re  scriptoribus  non  placet. 

In  Lingula  glandulosa  iila  siibstantia,  quam  Cu vier  (2) 


(1)  Blainville,  Manuel  de  Malacologie  et  de  Conchy- 
liologie.  Par.  1825. 

(2)  Cuvier,  Mem.  pour  servir  a Fhist.  et  a Fanat,  des  Mol- 
lusques. 

pro  hepate  habendam  putat,  in  multos  lobos  lobulosque  di- 
labitur,  qui  baccarum  forma  usi  glandulas  salivales  circum- 
dant, et  omnia  inter  musculos,  corda  et  intestinum  interstitia 
explent.  Coloris  est  ex  rubro  flavi,  multis  peragratur  vasis 
sanguiferis,  et  quamquam  Cuvier  ductus  excretorios  dete- 
gere non  potuit,  tamen  hoc  viscus  hepar  esse  persuasum 
habet. 

In  Anatifis  ventriculi  parietes  externi  gibbis  in- 
structi sunt,  qui  ipsorum  elasticitate  extenduntur.  Colore 
utuntur  fusco  et  extus  parietes  glandulosa  quadam  textura 
circumdantur.  Eodem  modo  duae  ventriculi  prolongationes, 
sine  dubio  utriculi  coeci,  gibbosae  sunt.  Intus  ventriculus 
et  duo  illi  utriculi  coeci  cellulis  excavantur,  gibbis  externis 
respondentibus,  quarum  in  fundo  exigua  bilis  copia,  quae 
glandulosa  illa,  qua  ventriculus  circumdatur,  textura  secerni 
videtur,  apparet.  — Similem  structuram  jecur  habet  in  Bol- 
tenia,  Ascidia  mamillata,  aliis. 

In  A sci  diarum  magna  parte,  e.  g.  in  compositis, 
hepar  aut  plane  non  adesse  aut  singulis  utriculis  vel  vasis 
biliferis  ad  instar  Insectorum  constare  videtur.  In  Ascidiis 
simplicibus  saepissime  non  peculiare  exstat  hepatis  organon, 
sed  quasi  glandulosam  format  texturam,  ventriculum  et  in- 
testini initium  amplectentem.  In  aliis  hujus  familiae  aniinal- 
culis>  jecur  est  multo  majus,  ventriculo  vero  ita  annexum, 
ut  difficillime  ab  hoc  solvatur. 

Salpharum  hepar  Cuvier  ex  albicantibus  constare 
filamentis  parallelis  describit.  In  Salpa  mucronata,  secundum 
Meyen,  illud  organon,  quod  hepatis  munere  fungi  videtur, 
formam  habet  stellae,  coerulei  coloris,  intestinum  circumdantis, 

dum  in  Salpa  pinnata  jecur  utriculo  formatur,  flavescente  co- 
lore imbuto,  cujus  ad  parietes  adeo  flava  quaedam  vesica, 
felleae  vesicae  speciem  prodens,  adnectitur. 

b)  In  Gastropodorum  hepate  magnam  aliorum  aliis 
majorum  et  minorum  lobulorum  copidm  facile  discernas,  quo- 
rum ductus  excretorii  satis  magnos  in  truncos  sese  immittunt, 
ita  ut  primo  adspectu  intestina  potius,  quam  ductus  excretorii 
esse  videantur.  Jam  vero  Cu  vi  er,  cujus  de  Molluscis  mono- 
grapbias  statim  singulas,  quatenus  huc  pertinent,  attingam, 
speciem  racemosam  lobulorum  commemorat.  Sed  facile , in- 
quit Mueller,  demonstrari  potest,  totum  hepar  modo  uvam, 
in  ultimos  usque  racemorum  acinos  excavatam  referre,  quum 
hepar  vel  levioris  aeris  afflatu  per  ductum  excretorium  ex- 
pleatur et  intumescat.  Ductus  bilifer  cujusvis  lobuli  arbo- 
rescens  diffinditur,  ultimis  vero  ductuum  surculis  vesiculae  ex- 
cavatae tanquam  uvarum  acini  adnectuntur.  Sub  microscopio 
Mueller  aperte  vidit,  et  in  Helice  egomet  ipse  mihi  per- 
suasi, surculos  seu  pedunculos,  quibus  vesiculae  appenduntur, 
hisce  multo  minores  esse.  Vesiculae  terminales  inter  se  jun 
ctae,  plures  racemulum  formant  pedunculo  communi  appensum. 
Ex  mensionibus  micrometricis  diametrum  minimarum  vesicula- 
rum Mueller  = 0,00565  poli.  Par.  invenit. 

Quorum  vero  Gastropodorum  hepar  non  in  singulos  lobu- 
los et  atinorum  racemos  dilabitur,  ea  celluloso-spongiosa 
hepatis  structura  gaudent.  Quae  cellulae  e.  g.  in  Murice 
tantae  sunt,  ut  in  sectione  nudis  oculis  statim  distinguantur. 
Itaque  totum  jecur  ex  meris  majoribus  minoribusque  cellulis 
conflatur,  quarum  aliae  in  alias,  minores  in  minimas  aperiun- 
tur. Ductus  excretorii  permagni  sunt.  Ita  Muelltfy. 

Videamus  nunc,  quae  de  singulis  ad  hoc  genus  pertinen- 
tibus Molluscis  Cuvier  in  monographiis  suis  referat. 

In  Tritonio  hepar  cum  hoc  aliorum  Molluscorum  or- 
gano comparanti  tibi  parvum  apparebit.  Obtinet  anterioreni 
partem  sinistri  lateris  illius  massae,  quam  simul  cum  ovario 
efficit.  Colore  est  ex  griseo  fusco  et  continet  substantiam 
quandam  mollem,  parenchymatosam,  qua  ab  solidiore,  granu- 
losa et  fusca  ovarii  textura  haud  difficile  distinguitur. 

In  Doride  coecus  ventriculi  saccus  multis  nec  minus 
magnis  transfoditur  poris,  quibus  vasorum  biliferorum  stomata 
efficiuntur.  Difficillimum  vero  est  intellectu,  quo  pacto  ali- 
mentum non  in  hos  poros  intret,  eosque  obstruat.  In  Do- 
ride lacera  stomata  multo  sunt  numerosiora,  quam  in  Do- 
ride solea.  — Nec  vero  solum  ex  biliferis  va,sis,  sed  etiam 
ex  vesicula  quadam  magna  liquoris  copia  in  ventriculum  im- 
mittitur,  quae  tamen  vesica  nullo  modo  cum  hepatis  paren- 
chymate conjuncta  esse  videtur,  quamquam  ex  una  arteriarum 
hepaticarum  magnus  ei  ramus  tribuitur.  Intus  illa  vesica  est 
plicata,  extus  vero  laevis  apparet  et  musculosa  utitur  stru- 
ctura. Meckel  (1),  qui  hanc  vesiculam  nonnisi  in  D o ride  tu- 
berculata  et  limbata  reperit,  ubi  pro  jecore  posita  glandu- 
losam prae  se  fert  formam,  vesiculam  felleam  eam  propterea 
non  vult  habere,  quia  in  nullo  alio  hujus  ordinis  animalculo 
hujusmodi  organon  inveniatur.  — Ipsum  hepar  voluminosum 
est,  in  duos  lobos  divisuui  et  magnum  recipit  arteriarum  nume- 
rum, quibus  substantia  ejus  granulosa  efficitur.  — Quibus 
enumeratis  virtutibus  Doridis  hepar  ab  aliorum  Molluscorum 


(1)' Meckel og  Archiv  1828; 

haud  differt;  unum  vero  est,  quo  peculiare  aliquid  habet,  i.  e. 
canalis  ille,  qui  prope  anum  exitum  habet,  sicut  in  Clio  ne, 
atque  in  multis  ex  cephalopodum  genere  usu  venit;  neque  est 
dubium,  inquit  Cuvier,  quin  ramos  suos  ex  hepatis  substan- 
tia accipiat. 

Illud  , igitur  viscus  praeter  bilem,  quae  in  ventriculum 
effunditur,  alium  quoque  liquorem  secernit.  Alii  his  Doridis 
organis  exploratis  duo  esse  inter  se  varia,  neque  nisi  penitus 
conjuncta,  ita  ut  oculis  discerni  nequeant,  contendunt,  quam 
opinionem  fortasse  etiam  Cuvier  meliorem  habendam  esse 
posterioribus  temporibus  censuit,  quia  in  Thetide,  ubi  similis 
antea  ei  in  hepate  visa  erat  ratio,  ex  recentioribus  disquisi- 
tionibus priorem  suam  opinionem  mutavit. 

Thetis  igitur  ovalem  possidet  hepatis  massam,  in 
multos  lobos  separatam,  quae  totum  abdominis  dimidium  ex- 
plet. Canalis  hepaticus  in  ventriculum  exit,  apertura  in  latere 
pylori  usus,  quae  eadem  fere  est  latitudine,  quam  ipsius  ca- 
nalis lumen*  Illum,  de  quo  supra  sermo  erat,  canalem,  quem 
praeter  venas,  arterias  et  ductum  hepaticum  in  hepatis  sub- 
stantia inveniri  et  ex  hac  ipsa  oriri  censuerat  Cuvier,  idem 
posthac  alii  cuidam  hepati  arctissime  conjunctae  et  vel  colore 
illi  congruae  glandulae  originem  debere  detexit  (1).  Quae 
glandula  an  fortasse  lienis  functioni  inserviat?  Quum  enim  in 
omnibus  aliis  naturae  creationibus  rudimenta  et  hiitia  praefor- 
mata inveniamus,  aegre  mihi  persuadere  possum  lienem  in 
piscibus  primo  simulque  perfectissime*  formatum  apparere. 

In  Glauco  hepatis  lobuli  sex  fere  penitus  inter  se 


(1)  Cuvier,  regne  animal  T.  3.  nouv.  edit.  pag.  51. 

divisos  globos  formant,  qui  tamen  nihil  peculiare  habent.  In 
Aplysia  jecur  colore  est  ex  viridi  fusco  et  structura  granu- 
lata.  In  multos  dividitur  lobos,  tres  massas  formantes  et  in- 
testini convolutiones  continentes.  Vasa  bilifera  permagno 
utuntur  lumine,  aperiuntur  tribus  foraminibus,  quae  inter  se 
communicantia  vel  nudis  oculis  percipiuntur. 

In  Limace  minores  hepatis  minimique  lobuli  in  quin- 
que congregantur  lobos,  qui  similiter  atque  in  Helice  ramulos 
biliferos  emittunt,  se  quidem  conjungentes,  sed  duobus  in 
utrisque  pylori  lateribus  sitis  stomatibus  exeuntes.  Quorum 
stomatum  alterum  bilem  injicit,  quae  tribus  anterioribus  lobulis 
secernitur,  alterum  bilem  duobus  lobulis  posterioribus  secre- 
tam. Lis  ter  (1),  qui  huic  organo  hepatis  neque  nomen  ne- 
que usum  concedere  vult,  sed  illud  chyli  promptuario  et  di- 
gestioni cibi  promovendae  perficiendaeque  contendit  inservire, 
ductus  istos  hepaticos  duo  itinera  intestinalia  appellat,  quorum 
alterum  ad  hepatis  claviculam,  alterum  ad  basin  feratur,  ibi— 
que  ramificatum  cibos  in  hepate  concoctos  ventriculo  et  in- 
testino reducendos  curet.  — In  omnibus  Limacibus,  pergit 
Lis  ter,  hepatis  in  duas  fibras  divisio  maxime  est  praecipua, 
quae  fibrae  iterum  in  innumeras  exiguas  fibras  foliaceas  dita- 
buntur. Malpighius  jam  sub  microscopio  etiam  has  exiguis  lo- 
bulis conicis,  velut  totidem  exiguis  uvae  racemis  compositas  vidit, 
conglobatis,  subrotundis  corporibus  acinorum  instar  conflatas, 
et  cum  toto  lobulo  mediis  vasis  connexas.  Singula  tamen 


(1)  List  er,  Exercit.  anat.  de  cochl.  terrest.  et  Limae.  Lond. 
1694. 

corpOra  proprio  describuntur  termino.  — Externa  hepatis  pla- 
nities oculo  pulcherrimum  offert  spectaculum,  propter  magnum 
vasorum  numerum,  quae  albescenti  colore  ornata  artificiosum 
efficiunt  rete,  quod  Lis  ter  falso  vasis  lacteis  conformari  di- 
cit, hepar  tegentibus.  In  omnibus  enim  Molluscis  vix  alia 
quaedam  vaSa  atque  venae  resorptionis  munere  funguntur. 

De  Helicis  nemoralis  hepate,  quod  ipse  diligentissime 
examinavi,  verbosius  nunc  loquendi  benignissimus  lector  veniam 
suam  mihi  ne  recuset.  Helicis  hepar  ultimam  corporis  partem 
constituens,  gyros  format,  quorum  extremus  superne  minimis 
punctis  albicantibus  ornatus  est,  quae  ex  membrana  illi  parti 
hepatis  arctissime  inhaerente  demta  ibi  relinquuntur.  In  ipsa 
hepatis  substantia  praeter  ductum  intestinalem,  plures  quoque 
arteriae  ex  ramo  hepatico  primario  natae  et  ductus  biliarii 
luculenter  conspiciuntur.  Contigua  sunt  hepati  ren,  cor  cum 
pericardio,  arcte  cum  eo  connectuntur  ovarium,  vas  cateni- 
forme  cum  sua  glandula,  pars  canalis  intestinalis  maxima  alia- 
que. Ipsum  hepar,  jam  nudis  oculis  ex  singulis  lobulis  et 
granulis  constitutum  apparens,  aere  sub  aqua  per  ductum  ex- 
cretorium inflato  et  in  latitudinem  et  in  altitudinem  sese  exten- 
dit, massa  ejus  erigitur,  intus  volvitur,  et  in  superficie  par- 
vuli efferuntur  colles,  qui  microscopio  adhibito  vesiculosam 
produnt  formam. 

Intestini  convolutionibus  hepar  in  quattuor  dividitur  lobos, 
quorum  quartus,  ubi  intestinum  incipit  rectum,  longus  sed 
tenuis,  tertius  satis  latus,  secundus  latissimus  et  maximus, 
primus  fere  rotundus  et  crassior  invenitur.  Superne  ventri- 
culum versus  singuli  lobi  substantia  sua,  magis  vero  ductibus 
excretoriis  inter  se  junguntur}  ibi  etiam  illa  ductus  excreto- 

rii  pars,  quae  ex  omnibus  quattuor  constituta,  satis  lata  in 
pylorum  sese  injicit,  cernitur.  Rami  vero  illi,  qui  hunc  trun- 
cum efficiunt,  non  eadem  sunt  magnitudine.  Quarti  lobi  du- 
ctus primus  ex  trunco  profectus  jam  in  superficie  sui  lobi  fur- 
catim  dividitur,  priusquam  in  hepatis  immittitur  substantiam.  — 
Tertius  lobus  secundum  recipit  ramum,  qui  post  primum  pro- 
fectus angustior  illo  evadit,  et  postquam  in  itinere  satis  longo 
adspectui  expositus  fuit,  profundam  petit  substantiam.  — Du- 
ctus excretorius  secundi  lobi  omnium  trium  maximus  recto 
latere  furcationis  proficiscitur,  neque  tam  longe  quam  ramus 
sinister,  ad  tertium  lobum  pertinens,  in  superficie  hepatis  ad- 
spectui expositus  in  profundam  sese  injicit  sui  lobi  substantiam, 
qui  latissimus  et  satis  crassus  infra  tertio  annexus  est.  Lobu- 
lorum primus  sine  ulla  cum  ceteris  conjunctione,  exteriore 
planitie  extremum  conficit  hepatis  gyrum,  in  interna  spongio- 
sam quandam  substantiam  luteam,  quae  profunde  in  hepatis 
substantia  incisa,  neque  facile  neque  sine  relictis  impressionibus 
ab  ea  solvi  potest.  Sub  hac  massa  ductus  excretorius  hujus 
lobi  occultus  est,  qui  etiam  omni  cum  ceteris  ductibus-  excre- 
toriis conjunctione  carens,  singulus  non  minus  in  ventriculum 
quam  in  duodenum  sese  injicit,  quum  tres  ceteri  superius 
paullulo  in  solum  ventriculum  exitum  habeant.  Qui  ductus  in 
superficie  sui  lobi  in  medium  usque  lobi  oculis  perspicuus  est, 
priusquam  in  profundiorem  substantiam  ramos  suos  mittit.  — 
Inter  primum  et  secundum  lobum,  in  margine  amborum  inte- 
stinum insinuatur,'  quod  ad  anteriorem  faciem  iter  pergens, 
sicut  jam  dictum  est,  secundum  et  tertium  lobum  comprimit, 
posteriorem  faciem  petit,  illos  lobos  separans,  tum  inter  tertium 
et  quartum  versus  in  apice  quarti  in  intestinum  exit  crassum.  — 

Neque  satis  apte  potest  describi,  qua  cum  amoenitate  ex 
ostio  trunci  per  ramorum  longitudinem  albicantes  radii,  sine 
dubio  vasa  sanguinea  sese  extendant,  et  per  ductus  in  pro- 
fundiorem hepatis  substantiam  ramos  suos  mittant.  Quorum 
vasorum  magna  etiam  multitudo  ex  margine  ductus  excre- 
torii parallele  inter  se  proficiscuntur,  quare  hepar  permulta 
sanguinea  (chylifera  vasa?)  emittat  oportet. 

Quattuor  illi,  quos  modo  descripsi,  hepatis  lobi  iterum 
in  minores  minimosque  dilabuntur  lobulos,  vesiculis  composi- 
tos, quarum  ex  unaquaque  parvulum  vas  biliferum  oritur,  quo 
cum  iis  vicinorum  lobulorum  conjuncto  majores  efficiuntur 
canales,  qui  denique  quater  partiti  permagnum  illum  formant 
truncum,  in  ipsum  pylorum  intrantem,  ita  tamen  ut  eandem 
bilis  copiam  in  ventriculum  atque  in  ipsum  intestinum  infundat. 
Quae  vesiculae,  diametro  0,006  poli.  Par.  usae,  si  separatas 
tibi  ut  disseces  contingat,  in  Helice  agrorum,  quem  diligen- 
tissime hunc  ad  finem  examinavi,  conicae  sunt,  satis  elasticis 
iisdemque  crassis  parietibus  circumdatae , albescenti  colore, 
tamen  contento  suo  diverso  nunc  flavae  nunc  griseae  appa- 
rentes. Quem  colorem  satis  evanescere  videbis,  si  hepar  in 
aqua  positum  per  plures  dies  linquis,  ubi  totum  fere  vesicu- 
larum contentum  aqua  eluitur. 

Quod  ad  ipsum  vesicularum  contentum  attinet,  similem 
atque  in  Astaci  hepate  ejus  inveni  compositionem.  Cernuntur 
enim  in  homogeneo  liquore  punctis  atque  granulis  consito, 
viscido,  rarae  quidem,  sed  satis  magnae  cystae,  diametro 

0,0012,  praeter  omnem  descriptionem  tenui  structura,  subvi- 
ridi colore  et  nonnisi  majore  animi  intentione  discernendae. 
Continent  eaedem  saepissime  unum,  rarius  duos  tresYe  teneros 

nucleos,  rarius  plane  vacuos,  saepissime  plurimis  corpusculis 
impletos,  quorum  vero  plura  majora  eminent.  Cysta  evanida 
nuclei  rarius  oYales,  plurimum  sphaerici  evadunt,  et  fluxu 
correpti  praeternatant.  Membrana  nucleorum  discissa  aut 
diluta  contentum  eorum  punctatum  et  granulatum  effluit,  quare 
fit,  ut  praeter  cystas  et  nucleos  permagnam  ejus  copiam  in  li- 
quore illo  viscido  circumnatantem  et  molecularem  motum  exer- 
centem observes. 

Sed  ipsa  etiam  cysta  liquorem  quendam,  fortasse  elasticum 
continere  propterea  mihi  visa  est,  quod  tres  illos  nucleos 
nulla  parte  cystae  parietibus  contiguos,  quum  fluxu  corri- 
perentur, inter  se  moveri  videbam;  oculis  vero  non  est  ob- 
servandus ille  liquor.  — 

Alias  in  vesicula  nil  nisi  permultos  majores  et  maximos 
nucleos  aurantiaco  colore  pulchre  imbutos  vidi,  quorum  in 
medio  nucleoli  flavi,  tenaces  continebantur,  ex  quibus  bilis 
(quae  nominatur)  in  ventriculo  et  oesophago  usque  ad  sto- 
machum contenta  et  plus  minusve  liquida  composita  est. 
Eosdem  quoque  nucleolos  nucleis  liberatos,  satis  frequentes, 
sicut  lapides  in  via  strata  compositos,  fixos  aut  in  liquore 
viscido  natantes  conspexi. 

Bis  ter  ve,  quum  hepar  Helicis  arbustorum  vivi  celerrime 
dissecti  microscopio  subigerem,  animalcula  quaedam  pellucida 
ovali  forma  et  subviridi  colore  observavi,  quae  vultu  celerius 
huc  illuc  sese  movebant,  nunc  in  liquoris,  quo  natabant,  facie 
eminebant  nunc  demersa  adspectui  sese  subducebant,  paullo 
post  iterum  apparebant.  Horum  vero  vita  talibus  conditioni- 
bus (Helice  mortuo)  brevissima  est,  quum  in  multis  vesiculis 
ejusdem  hepatis  tribus  post  horis  indagatis  illa  animalcula 

apparerent  quidem,  tamen  vita  orbata  et  maximam  partem 
in  liquorem  demersa  haud  luculenter  perspicua. 

Observatis  his  omnibus  comprehensis  in  hepate  Mollusco- 
rum cystarum,  nucleorum,  nucleolorumque  evolutio  et  functio 
simili  atque  in  hepate  Astacorum  ratione  fieri  videtur,  de  qua 
sub  finem  hujus  opusculi  disseram. 

Meram  bilem  secundum  analogiam  vertebratorum  illam  esse 
minus  etiam  quam  in  Astacis  persuadere  mihi  possum,  quum 
jam  aciditas  ejus  illam  analogiam  refutet.  — Acido  sulphurico 
liquor  ille  viscidus,  in  quo  cystae  natant,  coagulatur,  membra- 
nae contrahuntur,  rumpuntur,  totumque  contentum  viae  lapi- 
dibus irregularibus  stratae  praebet  adspeetum.  — Ammoniaci 
liquor  exiguam  tantummodo  vim  in  cystas  exercet,  membranae 
tamen  paullo  minus  perspicuae  reddi  videbantur.  — Alcoholis 
similis  atque  Ammoniaci  est  influentia. 

Quo  minus  vero  peculiare  hepar  in  Dolabella,  Testa- 
cella  et  Per  macella  nobis  offert,  quum  eadem  ratione 
atque  in  aliis  hujus  ordinis  animalculis  in  quattuor  intestini 
convolutionibus  separatos  dividatur  lobos,  qui  ovarium  quoque 
involvunt,  eo  majorem  in  Onichidii  hepate,  nudi  cujusdam 
Limacibus  affinis  Molluscf  discrepantiam  videmus.  Divisum 
enim  est  hoc  jecur  in  tres  satis  magnas  glandulas,  quae  pe- 
culiares suos  habent  ductus  excretorios,  seseque  diversis  locis 
abdominis  annectunt.  Quod  exemplum  in  hoc  viscere,  inquit 
Cuvier  (I.  c.),  facile  unicum.  Cetacea  quidem  plures  habent 
lienes,  aves  plures  glandulas  pancreaticas,  in  solis  vero  Onichidiis 
plura  jecora  conspiciuntur.  Neque  est  credendum , illas  glan- 
dulas esse  diversae  naturae.  Nam  magnitudine,  figura  et  situ 
neglectis  facile  illas  ejusdem  texturae  esse  videas.  Lobi  ea- 

rum  lobulique  eadem  ratione  divisi,  vasa  sanguifera  et  bilifera 
pariter  distributa  sunt,  omnesque  similem  secernunt  liquorem. 
Maximum  jecur  in  dextro  situm  est  latere,  maximamque  in- 
testini partem  amplectitur.  Canalis  ejus  in  oesophagum  ape- 
ritur, prope  cardiam  per  majorem  duarum  aperturarum,  quae 
ibi  cernuntur.  — Secundum  jecur  in  eadem  regione  aperitur, 
per  minorem  duarum  illarum  aperturarum,  et  in  sinistro  poste- 
rioris corporis  latere  situm  est.  — Tertium  jecur  idemque 
minimum  locum  occupat  post  oesophagum,  cujus  parietes  per- 
forat, Duorum  priorum  ductuum  biliferorum  in  cardiam  in- 
sertio largam  nobis  in  mentem  revocat  secretionem,  quae  in 
gutture  avium  fit,  cibosque,  priusquam  oesophagum  intrant, 
humore  afficit.  Neque  tamen  tertii  ductus  biliferi  insertio  mi- 
nus est  memorabilis,  quippe  qua  bilis  in  primum  trium  ventri- 
culorum infundatur,  quod  nonnisi  in  nonnullis  piscibus,  e.  g. 
Diodonte  mola  redit.  ' 

L i mna ei  stagnalis  hepar,  quod  ipse  examinavi, 
badium  inveni,  intestini /Convolutionibus  in  plures  divisum  lo- 
bos, quorum  vesiculae  vel  nudis  oculis  distinctius  quam  in 
Helice  aliisque  Molluscis  perspici  poterant.  Quae  granula 
badia  multis  ductibus  biliariis  atque  vasis  albis  pertexuntur, 
quae  aut  partitis  meatibus  intestina  petunt,  aut  in  magnum 
canalem  sese  immittunt.  Hepar  persaepe  multo  adipe  tectum 
est,  qui  in  aqua  coctus,  ex  observatione  Stiebelii  (1),  sin- 
gulos folliculos  unum  ab  altero  separatos,  hydatidibus  non 
dissimiles  praebet.  Fel  L i mna  ei,  secundum  eundem,  e luteo 
viride,  sapore  est  dulci. 


(1)  Stiebel,  Limn.  stagn.  anat.  dissertat. 

In  Patella  convolutiones  intestini  difficillime  ab  he- 
patis partibus  separantur,  quas  undique  amplectuntur,  et  co- 
arctant.  Dum  Patella  ovula  sua  non  gignit,  hepar  super 
ovarium  sese  extendit,  sin  vero  ovula  crescunt  et  brevi  tem- 
pore maternum  corpus  relictura  sunt,  tum  ovarium  intume- 
scit, major  fit,  quam  ipsius  hepatis  aliorumque  viscerum 
partes,  quas  etiam  obtegit. 

Osoabrii  hepar  multas  intestini  convolutiones  plane 
circumdat,  valde  est  voluminosum,  in  lobos  multos  dilapsum, 
quorum  lobuli  distincte  inter  se  separantur,  ita  ut  magis  ar- 
busculas eos,  quam  glandulam  conglomeratam  formare  credas. 

Quod  nunc  ad  c)  Cephalo po da  'attinet 

Sepiae  octopodis  hepar  Cuvier  describit  ovale,  vo- 
luminosum, in  anteriore  parte  applanatum,  coloris  ex  flavo 
rubri.  Cum  oesophago,  glandulis  salivalibus  inferioribus  et 
magna  arteria  adscendente  in  carnosa  quadam  membrana  po- 
situm est*,  sed  peculiare  etiam  habet  integumentum,  quod  ei 
cum  illo  sacco,  qui  atramentum  secernit,  commune  est,  facile 
solvitur  et  inde  a peritonaeo  originem  ducere  videtur.  Quae 
membrana  propria  hepatis  ita  est  constituta,  ut  pro  fine  telae 
illius  cellulosae,  quae  lobos  parenchymatis  hepatici  inter  se 
conjungit,  haberi  possit.  Fissa  longitudinali  rima  in  medio 
excavationem  format,  accurate  sacco  atramentario  expletam. 
Ipsa  hepatis  substantia  valde  est  mollis  et  spongiosa,  duo 
vasa  bilifera  flavo  liquore  imbuta  ex  fundo  hujus  organi 
oriuntur,  duodenum  circumdant  ubi  oritur,  subque  eo  anne- 
ctuntur inter  se,  et  in  intestinum  coecuin  liquorem  effundunt 
per  foramen,  quod  videlicet  iis  commune,  et  sub  finem  ca- 
nalis ad  internum  parietem  situm  est.  Canalibus  apertis  si  in 

i interiorem  glandulae  partem  oculos  miseris,  tum  undecunque 
91  parietes  parvulis  foraminibus  perforatos  videas,  qui  canales 
II  usque  ad  ultimos  hepatis  lobulos  iterum  atque  iterum  divisi, 
II  huic  visceri  liquore  quo  repletur  diligenter  expresso  spongio- 
sam structuram  supponunt.  Quam  spongiosam  massam  ex- 
purgatam et  ablutam  111.  Mueller  ex  meris  cellulis  majori- 
bus minoribusque  conflari  observavit,  quae  ex  ductu  excretorio 
magno  sufflatae  hepatis  substantiam  baccarum  in  formam 
intumefactam  apparere  sinunt.  Parietes  cellularum  tenuissimi, 
ceterum  cellulae  minimae  multo  majores  quam  vesiculae  aci- 
nosae in  hepate  Helicis  sunt,  unde  vasculorum  sanguiferorum 
exiguitas  mire  discrepat. 

In  Octopode  moschato  secundum  Carum  jecur 
ovali  componitur  massa  flavi  coloris,  in  superiore  et  poste- 
riore abdominis  parte  sita,  quae  continuatione  peritonaei  cir- 
f cumcluditur,  et  ductu  excretorio  bilem  in  coecum  saccum 
spiralem  effundit.  In  externa  vero  hepatis  substantia  etiam 
peritonaeo  tectus  saccus  positus  est  atramentarius,  qui  vesi- 
culae quidem  felleae  cum  hepate  rationem  non  habet,  tamen 
vasa  ex  illo  orta  recipit,  quibus  eodem  modo,  quo  in  Doride, 
magna  pars  illius,  qui  in  hepate  praeparatur,  liquoris  excer- 
nitur. Eadem  fere  ratio  est  in  Calmare. — Hepate  satis  ex- 
tenso Clio  boreal  is  utitur,  quod  iterum  multis  lobis  lobulisque 
compositum  accuratissime  ad  ventriculum  et  magnam  intestini 
partem  sese  annectit. 

Minus  voluminosum  hepar  est  in  Hyale  a,  ubi  solidam 
globosamque  massam  format.  In  alia  hujus  familiae  specie 
jecur  omnibus  partibus  dilatatum  amplectitur  ventriculum  et 

multis  foraminulis  liquorem,  sicut  in  Bivalvis  fieri  videmus, 
effundit. 


B.  DE  BILIS  FORMATIONE  IN  ASTACO  FLUVIATILI. 

Intestinula  illa,  quibus  Astacorum  hepar  compositum  est, 
omnibus  ductus  excretorii  partibus  copiosissima  adhaerent,  ra- 
riora tamen  in  bifurcationibus  ejus  et  ubi  hepar  ad  intestini 
latus  situm  est;  eademque  intestinula  in  medio  ductu  huc  illuc 
per  longitudinem  reclinata  ipsius  ductus,  qui  revera  maximum 
est  intestinum  coecum,  tractum  cognoscere  sinunt. 

Ejusmodi  intestinulum  in  tabula  vitrea  positum  et  altera 
tenuiore  tabula  vitrea  compressa  contentum  suum  albicans, 
punctatum  in  circulum  dispergit,  quod  sub  microscopio  obser- 
vatum has  offert  partes,  quas  vel  per  pellucidos  intestinuli 
parietes  in  lumine  ejus  cernere  licet. 

In  liquore  quodam  ex  albo  griseo,  viscido,  primum  satis 
magnos  videbis  globos  (cystas  appellabo)  diametro  0,0016  — 
0,094  poli.  Par.,  nebuloso  colore,  certis  et  perspicuis  limiti- 
bus praeditos  et  medium  nucleum  ejusdem  coloris  ejus- 
demque  speciei  uni  parietum  lateri  admotum  continentia.  Quae 
cystae  satis  magna  multitudine  fluctuantes  interdum  sese  com- 
primunt, qua  in  occasione  membranas  earum  valde  esse  elasti- 
cas elucet.  — Nonnullis  post  minutis  in  medio  nucleo  granula 
emergunt,  nucleum  sensim  replentia,  dum  vesica  illa  elastica, 
qua  nucleus  includitur,  sensim  amplificatur,  irregularem  induit 
formam  et  evanescit,  ita  ut  post  longius  tempus  ipsum  nucle- 

um  liberatum  in  liquore  fluente  huc  illuc  natantem  videre 
liceat.  Sed  hi  quoque  nuclei  granulosi  membrana  satis  elastica 
circumdantur,  quare  in  natando  impediti  formam  mutant,  et 
resistentia  victa  priorem  formam  recuperant.  Quum  hos  nu- 
cleos granulosos  singulos  natantes  sanguinis  corpuscula  esse 
initio  suspicarer,  etiam  Astacorum  sanguinem  examinavi,  sed 
ejus  corpuscula  irregularibus  membranis,  quibus  circumdantur, 
neque  minus  granuloso  contento  ab  his  nucleis  discedentia  in- 
veni. — Tertium  quod  observantis  oculo  sese  offert,  corpus- 
cula sunt  circularia,  coeruleo  vel  subviridi  colore  — nucleo- 
los nominabo  — lucem  admodum  frangentia,  quorum  minima 
molecularem  inter  se  attrahendo  et  repellendo  exercent  motum. 
Plurimum  simplicia,  i.  e.  sine  ullo  contento  illa  inveni,  ra- 
rissime solum,  tum  vero  haud  satis  perspicue,  pellucidum  et 
micantem  nucleum  in  iis  observavi.  — Plerumque  hos  nucleo- 
los eodem,  quo  bilis  imbuta  est,  i.  e.  fusco  colore  conspexi, 
quare  illos  bilis  liquorem  componere  jure  optimo  suspicari 
mihi  videor,  de  qua  re  tamen  posthac. 

Sin  vero  has  intestinulorum  contenti  partes  semper  eadem 
quantitate  eodemque  evolutionis  gradu  inveniri  putas,  valde 
erras.  Nec  enim  solum  apex  coecus  et  parietes  minore  con- 
tenti copia  erant  repleti,  quod  fortasse  tabula  elasticis  parie- 
tibus imposita  efficitur,  sed  etiam  hanc  saepissime  reperi  di- 
versitatem. Quotiescunque  cystae  (illis,  quas  111.  Wagner(l) 
in  seminis  substantia  diversorum  animalium  detectas  a se  de- 
scribit, haud  dissimiles,  si  quidem  a multiplici  nucleo,  quem 


(1)  R.  Wagner,  Icones  physiol.  Fascic.  prim.  Tab.  I,  Fig. 
VI.  g.  h.  et  Fig.  VII  a.  / 

1.  c.  depingit  animum  advertis)  majore  copia  cernendae  erant, 
tum  granulosi  nuclei  rariores  et  nucleoli  rarissimi  invenieban- 
tur. Cystarum  multitudine  diminuta  nucleorum  semper  erat 
adaucta,  quibus  etiam  evanidis  nil  nisi  nucleoli  magna  copia 
cernebantur.  — Semel  etiam  in  cancro,  qui  posteaquam  per 
duos  fere  dies  apud  me  sine  ullo  cibo  moratus  erat,  anato- 
mico cultro  subjectus  satis  adhuc  valide  vixit,  mihi  evenit,  ut 
quum  in  ventriculo  fere  nullam,  in  intestinulis  parvam  modo 
bilis  copiam  reperirem,  multitudo  nudeorum  sine  granulis,  et 
magnitudine  et  colore  griseo  illis  in  cystis  inclusis,  priusquam 
granulis  implentur,  congruentium  permagna  «esset , qui  nuclei 
hic  illic  etiam  membrana  ejusdem  nebulosi  coloris  cystarum 
instar,  sed  longe  minore  distantia,  *quam  in  omnibus  aliis  cy- 
stis repereram,  erant  circumdati.  Liquor  vero  griseus,  in  quo 
natabant,  majore  solito  copia  et  spissior  apparebat.  — Qua  de 
causa  et  quod  etiam  dilutis  et  evanidis  cystarum  membranis 
nucleos  in  centro  granulis  repleri  videbam,  quae  sensim  nucleo- 
lorum induebant  formam  et  magnitudinem,  evolutionem  totius 
contenti  hoc  modo  declarari  posse  credo,  quamquam  jam  hoc 
loco  illos  nucleolos  etiam  in  peripheria  cystarum  formari  et 
usque  ad  centralem  nucleum  progredi  me  nonnunquam  vidisse 
fateor,  quae  res  eo  forsan  explicanda,  quod  in  nonnullis  cy- 
stis non  solum  centrales  nuclei,  sed  etiam  excentrici  et  peri- 
pheriae  ad  cuculli  instar  impositi  cernebantur. 

In  homogeneo  illo  viscido,  ex  albo  griseo  liquore  initio 
nuclei  existunt  nebulosi  coloris,  ex  .quibus,  circumdante  mem- 
brana formata,  cystae  illae,  quas  descripsi  efficiuntur.  Post- 
quam satis  diu  in  hoc  evolutionis  gradu  moratae  sunt  cystae, 
in  nucleis  granula  emergunt  haud  satis  lucida,  sine  dubio 

quia  nuclei  membrana  obteguntur;  tamen  in  medio  nuclei  duo 
vel  tria  granula  magis  sunt  lucida  et  propius  observata  illis 
similia,  quos  pro  nucleolis  habendos  censui.  Talia  etiam  post 
longius  tempus  evanescente  externa  cystarum  membrana  in 
peripheria  ad  centrum  vergentia  existunt,  sub  oculis  crescunt, 
et  diu  postquam  cetera  omnia  corpora  evanuerunt,  in  con- 
spectu manent  neque  ullo  modo  mutantur. 

Simile  ei  quod  hic  descripsi  contentum  Ramdobr(l) 
in  vasis  biliferis  Insectorum  obiter  observasse  mihi  videtur, 
tamen  diligentius  sub  microscopio  illud  non  examinavit,  quod 
valde  dolendum. 

Praeter  illa  corpuscula  liic  illic  in  intestinulis  etiam  cel- 
lulas inter  se  junctas  et  ex  flavo  fuscas  natantes  vidi,  quas 
pro  epithelio  habendas  putavi. 

Videamus  jam,  qualis  sit  significatio  et  functio  illius  in- 
testinulorum  contenti.  In  plurimis  meis  observationibus,  qui- 
bus bilis  liquor  ex  intestinulis  effluxerat,  neque  cystae  neque 
(granulosi)  nuclei  colorato^  sese  praebebant;  quotiescunque 
vero  in  Astacis,  quorum  ventriculus  et  intestinula  bili  scate- 
bant, haec  bili  adhuc  referta  erant,  quum  sub  microscopio 
ea  observarem,  semper  cystae  nebulosae  manebant,  nuclei 
vero  granulosi  flavo  colore  erant  insignes,  maxime  in  intimo 
centro;  et  ubi  praeter  centralem  nucleum  etiam  in  peripheria 
similis  nucleus  observabatur,  ibi  hic  quoque  flavus  adparebat, 
dum  circumdante  cystae  membrana  liberati  et  per  se  natantes 
nuclei  in  iisdem  intestinulis  semper  decolores  erant!  — Mira 
sine  dubio  haec  omnia  mihi  visa  sunt  neque  facilia  declaratu. 
Num  fortasse  in  his  cystis  bilis  praeparetur,  tensione  aliqua, 


(1)  Ramdohr,  liber  Verdauungswerk.  der  Insekten  pag.  50. 


28 


si  vis,  inter  membranam  periphericam  et  nucleum,  sicut  in 
sanguinis  corpusculis  oppositio  galvan.  virtutum  (4-  et  — ) 
inter  membranam  et  nucleum  jam  constat? 

Similes,  ut  supra  notavi,  cystas,  tamen  non  singulis, 
sed  ternis  vel  quaternis  nucleis  granulosis  praeditas,  111. 
Wagner  1.  c.  in  semine  diversorum  animalium  inventas  pin- 
git, ejusdem  fere  nebulosi  coloris  eademque  magnitudine. 
Similes  etiam  cystas  amicus  quidam  in  canalibus  renalibus 
sese  reperisse  mecum  communicavit,  quarum  significationem 
libello  divulgaturus  est. 

Etiam  chemicorum  nonnullorum  reagentium  vim  in  in- 
testinulorum  contentum  sub  microscopio  examinavi. 

Ammoniacum  nucleolos  intactos  reliquit,  quum  neque 
forma  neque  magnitudine  mutarentur.  Sed  nuclei  granulosi 
sensim  evanescebant , et  membrana  soluta  contentum , i.  e. 
granula  effusa  huc  illuc  dispergebantur. 

Acidi  muriatici  et  sulphur  ici  vi  singuli  nuclei  gra- 
nulosi, cystis  liberati  contrahebantur,  ovalem  induebant  for- 
mam, saepissime  ad  instar  lagenae  in  collum  educebantur. 

Magis  vero  nucleoli  mutabantur,  qui  quum  statu  normali 
semper  circulares  essent,  nunc  renis  vel  cordis  aliamve  acci- 
piebant formam.  Iisdem  acidis  etiam  coagulatio  quaedam 
menstrui  illius  pellucidi,  in  quo  omnia  corpuscula  natant,  effici 
videbatur,  qtfa  granulosi  nuclei,  quorum  parietes  etiam  magis 
fiebant  perspicui,  subflavo  colore  imbuti  loco  affigebantur. 

Alcohol  eam  in  granulosos  nucleos  vim  exercebat,  ut 
magis  etiam  quam  istis  acidis  parietes  membranosi  eorum  et 
ipsarum  cystarum  perspicui  redderentur.  Nucleoli  vero  nullo 
modo  Alcoholis  vi  immutabantur. 

Natus  sum  ego  Jacobus  Frank  Gynaecopoli,  archidu- 
catus  Posnaniae  urbe,  d.  XVIII  mens.  Mart.  ann.  MDCCCXVIII, 
patre  Bonheimio  Frank,  matre  Adelheida  e gente 
Cohen,  quibus  mihi  carissimis  adhuc  viventibus  valde  laetor. 
Fidei  addictus  sum  Judaicae.  Primis  literarum  rudimentis  ab 
ipso  patre  imbutus,  tredecim  annos  natus  collegium  adii  lati- 
num,  quod  nunc  quoque  ductu  humanissimi  ejusdemque  do- 
[ ctissimi  viri  111.  Fechner  superintendentis  floret.  Cujus  di- 
gnissimi viri  non  minus  quam  Cei.  Bernhardi,  qui  Lissae 
scholas  tenet,  commendatione,  ut  quindecim  annos  natus  inter 
discipulos  gymnasii  evangelici  Glogaviae  reciperer,  mihi  con- 
tigit, ubi  per  quinque  annos  et  dimidium  moratus,  et  civium 
Israeliticorum  qua  omni  tempore  excelluerunt  liberalitate  atque 
humanitate  in  studiis  meis  sustentatus,  testimonio  maturitatis 
munitus,  anno  h.  s.  quadragesimo  Berolinum  petii,  ibique  ab 
III.  T west en,  t.  t.  Rectore  Magnifico,  in  numerum  civium 
academicorum  receptus,  apud  111.  Hecker,  t.  t.  Decanum  ord. 
rned.  maxime  spectabilem,  nomen  professus  sum. 

Per  quadriennium  his  interfui  lectionibus : de  encyclopaedia  me- 
dica III.  Hecker,  de  logice  III.  G abi  er,  de  psychologia  et  anthro- 


pologia  Exp.  Isensee, de  botanice  III.  Schultz,  de  chemia 
111.  Mitscherlich,  de  physica  CeL  Magnus,  de  zoologia 
111.  Lichtenstein,  de  osteologia,  anatomia  organorum  sen- 
suum 111.  Schlemm,  de  anatomia  humana,  et  comparata  et 
practica  111.  Mueller,  de  materia  medica  Cei.  Mitscher- 
lich de  chirurgia  Exp.  Troschel,  de  pathologia  et  therapia 
111.  Schoenlein  me  instituerunt.  — Exercitationibus  clinicis 
medicis,  chirurgicis,  ophthalmiatricis  et  'obstetriciis  hucusque 
interfui  virorum  III.  et  Cei.  Wolff,  Juengken,  Dieffen- 
bach,  Romberg,  Barez,  Busch,  Angelstein. 

Quibus  omnibus  praeceptoribus  III.  et  Cei.,  optime  de  me 
meritis,  gratias  ago  quam  maximas : nec  non  vobis,  viri  dignissimi 
atque  humanissimi,  Gerson  Cohen,  avunculo  mihi  carissimo,  et 
fautori  Mauritio  Lilienh^yn,  qui  quum  saepius  temporum 
ahgustiis  premerer  haud  exiguis,  pluries  me  liberalitate  qua 
soletis  sublevastis,  ne  omnem  futuri  temporis  spem  abjicerem 
impedientes.  Uti  Deus  vobis  sit  propitius! 

Jam  tentaminibus,  tam  philosophico  quam  medico,  nec 
non  examine  rigoroso  coram  gratioso  medicorum  ordine  rite 
absolutis,  spero  fore,  ut  dissertatione  thesibusque  defensis, 
summi  in  medicina  et  chirurgia  honores  in  me  conferantur; 


1.  Psychici  morbi  somatica  curatione  egere  non  pbssunt. 

2.  Neuroses  crisi  carent. 

3.  Historia  rerum  gestarum  arctius  cum  illa  epidemiarum 
non  est  conjuncta. 

4.  Morbi  remedia  valetudinis. 

